smcproject/ml-wiki-sentences huggingface dataset:
ഷാ രൂഖിന്റെ പുത്രനായിരുന്ന ഘിയാസ് അൽ ദീൻ ബൈസൺ ഘോറിന്റെ ഭൗതികാവശിഷ്ടവും ഈ കുടീരത്തിലാണ് അടക്കിയിരിക്കുന്നത്.
പേരുകേട്ട കലാസ്വാദകനും പ്രോത്സാഹകനുമായിരുന്ന ഇദ്ദേഹം 1433-ൽ തന്റെ 37-ആം വയസിലാണ് മരണമടഞ്ഞത്.
അമിതമദ്യപാനമാണ് ഇയാളുടെ അകാലമരണത്തിന് കാരണമായതെന്ന് പറയപ്പെടുന്നു .
നാശനഷ്ടങ്ങൾ
1885-ൽ റഷ്യൻ സേനക്കെതിരെ ബ്രിട്ടീഷുകാർ നടത്തിയ ഒരു യുദ്ധസന്നാഹത്തിനു വേണ്ടിയായിരുന്നു മൂസല്ല സമുച്ചയം തകർത്തത്.
1884-ൽ റഷ്യൻ സാറിന്റെ പട, മാർവ് മരുപ്പച്ചയിലെ തുർക്ക്മെനുകളെ പരാജയപ്പെടുത്തുകയും അഫ്ഗാനിസ്താനും ഇറാനും വടക്കുള്ള എല്ലാ പ്രദേശങ്ങളും അധീനതയിലാക്കുകയും ചെയ്തു.
തുടർന്ന് ഹെറാത്തിനും മാർവിനും ഇടയിലുള്ള പഞ്ച്ദീഹിലും റഷ്യൻ സൈന്യം എത്തിച്ചേർന്നു.
പഞ്ച്ദീഹിനു ശേഷം, റഷ്യക്കാർ ഹെറാത്തിലേക്ക് കടക്കുമോ എന്ന ശങ്കയിലായിരുന്ന ബ്രിട്ടീഷുകാർ, യുദ്ധത്തിനുള്ള മൊന്നൊരുക്കത്തിന്റെ ഭാഗമായി, ഈ കെട്ടിടസമുച്ചയം തകർത്തു.
റഷ്യക്കാരുടെ മുന്നേറ്റത്തിനെതിരെ നഗരത്തിലെ കൊത്തളങ്ങളിൽ നിന്നും വെടിയുതിർക്കുന്നതിനുള്ള സൗകര്യത്തിനായിരുന്നു ഇത്.
യുദ്ധമേഖലയിലേക്കുള്ള വീക്ഷണം ഈ കെട്ടിടങ്ങൾ തടയുന്നുണ്ടായിരുന്നു.
പഞ്ച്ദീഹിൽ ബ്രിട്ടീഷ് സൈനികർ നിലയുറപ്പിച്ചിട്ടുണ്ടായിരുന്നെങ്കിലും ഒരു പോരാട്ടത്തിനു മുതിരാതെ റഷ്യക്കാർ പിൻ‌വാങ്ങി.
അങ്ങനെ പുരാതനമായ ഈ ചരിത്രസ്മാരകം പൊളിച്ചത് അനാവശ്യമായ നടപടിയായി.
ഈ തകർക്കലിനു ശേഷം സമുച്ചയത്തിൽ, 9 മിനാരങ്ങളും ഗോഹർഷാദിന്റെ ശവകുടീരവും മാത്രമാണ് അവശേഷിച്ചത്.
ഈ 9 മിനാരങ്ങളിൽ 3 എണ്ണം, 1931-ലും 1951-ലും സംഭവിച്ച ഭൂകമ്പങ്ങളിലാണ് തകർന്നത്.
മൂസാ ഖൈൽ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് മൂസാ ഖൈൽ.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് മൂസാ ഖൈൽ സ്ഥിതിചെയ്യുന്നത്.
മൂസാ ഖൈൽ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് മൂസാ ഖൈൽ ൽ 109 വീടുകൾ ഉണ്ട്.
ആകെ ജനസംഖ്യ 435 ആണ്.
ഇതിൽ 215 പുരുഷന്മാരും 220 സ്ത്രീകളും ഉൾപ്പെടുന്നു.
മൂസാ ഖൈൽ ലെ സാക്ഷരതാ നിരക്ക് 64.83 ശതമാനമാണ്.
മൂസാ ഖൈൽ ലെ 6 വയസ്സിനു താഴെയുള്ള കുട്ടികളുടെ എണ്ണം 43 ആണ്.
ഇത് മൂസാ ഖൈൽ ലെ ആകെ ജനസംഖ്യയുടെ 9.89 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 118 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 98 പുരുഷന്മാരും 20 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 92.37 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 20.34 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
മൂസാ ഖൈൽ ലെ 106  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 109 - - ജനസംഖ്യ 435 215 220 കുട്ടികൾ (0-6) 43 22 21 പട്ടികജാതി 106 47 59 പട്ടിക വർഗ്ഗം 0 0 0 സാക്ഷരത 64.83 % 53.19 % 46.81 % ആകെ ജോലിക്കാർ 118 98 20 ജീവിതവരുമാനമുള്ള ജോലിക്കാർ 109 95 14 താത്കാലിക തൊഴിലെടുക്കുന്നവർ 24 22 2 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
മൂസാ നബി ഇംഗ്ലീഷ് വിലാസം https://ml.wikipedia.org/wiki/Prophet_Musa ത്തൂരിസീനാ പർവ്വതം : ഇവിടെ വെച്ചാണ് മൂസ അലൈഹിസ്സലാം ആദ്യമായി അള്ളാഹുവോട് (ഏകനായ ദൈവം) സംസാരിച്ചത്
മൂസ നബി ( അറബി : موسى ‬ ; Musa ) ബൈബിളിലും ഖുർആനിലും പരാമർശിക്കുന്ന പ്രവാചകൻ.
ഖുർആനിൽ ഏറ്റവുമധികം പേര് പരാമർശിക്കുന്ന പ്രവാചകൻ.
ഇസ്രയേൽ പ്രവാചകൻമാരിൽ പ്രമുഖസ്ഥാനമാണ് മൂസ നബിക്കുള്ളത്.
മുഹമ്മദ് നബിയുടെ പ്രവാചക മുൻഗാമിയായാണ് മൂസാ നബിയെ കണക്കാക്കപ്പെടുന്നത്.
മൂസാ നബിയുടെ ആത്മീയ ജീവിതത്തിലെ പല സംഭവങ്ങളും മുഹമ്മദിന്റെ ജീവിതത്തിലും സമാന്തരമായി കാണപ്പെടുന്നു.
മുസ്‌ലിംകൾ അവരുടെ ജീവിതത്തിന്റെ പല വശങ്ങളിലും മൂസാ നബിയുടെ സന്ദേശങ്ങളും പങ്കിടുന്നതായി കാണാം.
മൂസാ നബിയുടെ ജീവിതകാലത്തുണ്ടായ സംഭവങ്ങൾ ഇസ്ലാമിക സാഹിത്യവും ഇസ്ലാംമത വിശ്വാസികളും വിവരിക്കുകുയും വിശ്വസിക്കുകയും ചെയ്യുന്നു.
ഈജിപ്തിൽ നിന്നും ഇസ്രായേല്യരെ പുറത്താക്കിയ സംഭവവും മുഹമ്മദ് നബിയും അനുചരന്മാരും മക്കയിൽ നിന്ന് കുടിയേറിയ സംഭവവും സമാനമാണ്.
ഇസ്‌ലാമിലും വളരെ പ്രധാന സ്ഥാനമുള്ള പ്രവാചകനാണ് മൂസ.
തോറയുടെ വെളിപ്പെടുത്തൽ ലഭിച്ച പ്രവാചകനാണ് മൂസ.
മിറാജിൻറെ രാത്രിയിൽ മുഹമ്മദ് നബി ഏഴ് ആകാശങ്ങളിലൂടെ സഞ്ചരിച്ചപ്പോൾ മുഹമ്മദ് നബി കണ്ടുമുട്ടിയ നിരവധി പ്രവാചകന്മാരിൽ ഒരാളാണ് മൂസ.
മുസ്ലിങ്ങൾക്ക് ദിവസവും നിർബന്ധിത അഞ്ച് പ്രാർത്ഥനകൾ നിജപ്പെടുത്തുന്ന കാര്യത്തിൽ അഞ്ച് എണ്ണമായി ചുരുക്കുന്നതുവരെ അല്ലാഹുവോട് കേണപേക്ഷിക്കാൻ പ്രവാചകൻ മുഹമ്മദിനോട് മിറാജിനിടെ മൂസ ആവശ്യപ്പെട്ടിരുന്നു.
ഇസ്‌ലാമിക സാഹിത്യത്തിൽ ഏറെ ബഹുമാനം നൽകപ്പെടുന്ന പ്രവാചകനാണ് മൂസ.
അദ്ദേഹത്തിന്റെ ജീവിതത്തിലെ പല സംഭവങ്ങങ്ങളും അത്ഭുതങ്ങളും ദൈവവുമായുള്ള നേരിട്ടുള്ള സംഭാഷണം പോലുള്ളവയും ഖുർആനിലും ഹദീസിലും വിശദീകരിക്കുന്നു.
യഅ്ഖൂബ് നബിയുടെ സന്താനപരമ്പരയാണ് ബനൂ ഇസ്റാഈൽ എന്നറിയപ്പെടുന്നത്.
ഫലസ്ത്വീനിലായിരുന്ന യഅ്ഖൂബ് നബി അവസാനകാലത്ത് കുടുംബസമേതം ഈജിപ്തിലേക്കു താമസം മാറ്റി.
യൂസുഫ് നബിയുടെ കാലത്തുണ്ടായിരുന്ന രാജവംശത്തിന്റെ കാലം കഴിഞ്ഞു.
ഖിബ്ത്വി വംശജനായിരുന്ന ഫറോവൻവംശം രാജ്യം ഭരിക്കാൻ തുടങ്ങി.
ഈജിപ്തിൽ ഇസ്റാഈല്യർ വർധിക്കുന്നതിൽ ഫറോവയ്ക്ക് ആശങ്ക തോന്നി.
അവരെ കഠിനമായി ദ്രോഹിക്കാനും അധികാരം ഉപയോഗപ്പെടുത്തി അടിച്ചമർത്താനും ഫറോവ മുതിരുകയും ഇസ്റാഈല്യരിൽ ജനിക്കുന്ന ആൺകുട്ടികളെ കൊന്നൊടുക്കുക എന്ന ക്രൂരകൃത്യത്തിനും ഫറോവ ധൃഷ്ടനായി.
ദുഷ്ടതയുടെ പാരമ്യതയിലെത്തിയ ആ നാട്ടിലേക്ക് നിയുക്തനായ ദൈവദൂതൻ മൂസ (അ) ഒരു ഇസ്റാഈലീ കുടുംബത്തിൽ ജനിക്കുന്നത് ഈ സന്ദർഭത്തിലാണ്.
ഇസ്ലാമിലെ ചരിത്ര വിവരണം ബാല്യവും യുവത്വവും
ഇസ്ലാമിക പാരമ്പര്യമനുസരിച്ച്, ഈജിപ്തിൽ താമസിക്കുന്ന ഒരു ഇസ്രായേല്യരുടെ കുടുംബത്തിലാണ് മൂസ ജനിച്ചത്.
അദ്ദേഹത്തിന്റെ കുടുംബത്തിൽ, പിതാവായ ഇമ്രാൻ എന്നും എബ്രായ ബൈബിളിലെ അമ്രാമിന് ഇസ്ലാമിക പാരമ്പര്യമുണ്ടായിരുന്നു.
യുസുഫ് പ്രവാചകന്റെ കാലശേഷം ഭരണാധികാരിയായ ഫറവോൻ ഇസ്രായേല്യരെ അടിമകളാക്കിയിരുന്ന കാലത്താണ് മൂസ ജനിച്ചതെന്ന് ഇസ്ലാം പറയുന്നു.
മൂസയുടെ ജനനസമയത്ത്, ഫറവോന് ഒരു സ്വപ്നം ഉണ്ടായിരുന്നു.
അതിൽ ജറുസലേം നഗരത്തിൽ നിന്ന് തീ വരുന്നതായി ഫറോവ കണ്ടു, ഇസ്രായേല്യരുടെ ദേശത്തൊഴികെ തന്റെ രാജ്യത്തിലെ എല്ലാം തീ കത്തിച്ചു.
(ഫറവോന്റെ കിരീടം പിടിച്ച് നശിപ്പിച്ച ഒരു കൊച്ചുകുട്ടിയെ ഫറവോൻ സ്വപ്നം കണ്ടുവെന്നും വ്യാഖ്യാനമുണ്ട്) ഇസ്രായേലി ആൺമക്കളിൽ ഒരാൾ തന്നെ അട്ടിമറിക്കാൻ വളരുമെന്ന് ഫറവോനെ പ്രവചന വിവരം അറിയിച്ചപ്പോൾ, ആ പ്രവചനം ഉണ്ടാകാതിരിക്കാൻ നവജാത ഇസ്രായേൽ ആൺകുട്ടികളെയെല്ലാം കൊന്നുകളായാൻ അദ്ദേഹം ഉത്തരവിട്ടു.
ഇസ്രായേലി ആൺ സന്തതികളെ കൊല്ലുന്നത് തൻറെ രാജ്യത്തെ  മനുഷ്യശക്തി നഷ്ടപ്പെടുമെന്ന് ഫറവോന്റെ കോടതിയിലെ സാമ്പത്തിക ശാസ്ത്ര വിദഗ്ധർ അദ്ദേഹത്തെ ഉപദേശിച്ചതായി ഇസ്ലാമിക സാഹിത്യത്തിൽ പറയുന്നു.
അതിനാൽ, ഒരു വർഷത്തിനുള്ളിൽ ആൺ ശിശുക്കളെ കൊല്ലണമെന്ന നിർദേശമുണ്ടായെങ്കിലും അടുത്ത വർഷം ഒഴിവാക്കി.
ശിശുക്കളെ രക്ഷിച്ച വർഷത്തിലാണ് അഹറോൻ ജനിച്ചത്, അതെസമയം ശിശുക്കളെ കൊന്ന്കൊണ്ടിരുന്ന വർഷത്തിലാണ് മൂസാനബി ജനിച്ചത്.
ഈ കാലയളവിൽ മൂസയുടെ ഉമ്മ രഹസ്യമായി മുലയൂട്ടിയാണ് കുട്ടിയായ മൂസാ നബിയെ വളർത്തുന്നത്.
ആൺകുട്ടിയെ തേടി ഫറോവയുടെ കൊട്ടാരത്തിൽ നിന്നുള്ളവർ ഇവരുടെ വീട്ടിലും വന്ന് പിടിക്കാൻ സാധ്യതയുണ്ടെന്ന പേടി വന്നപ്പോൾ ദൈവിക കൽപ്പന പ്രകാരം കുട്ടിയായ മൂസാ നബിയെ ഒരു കൊട്ടയിൽ ആക്കി ഒഴുകുന്ന നൈൽ നദിയിലൂടെ ലക്ഷ്യബോധമില്ലാതെ ഒഴുക്കുകയായിരുന്നു.
ഇതേ കുറിച്ച് കുർആൻ പരാമർശിക്കുന്നുണ്ട്.
നദിയിലൂടെ ഒഴുകുന്ന പെട്ടിയുടെ ഗതി പിന്തുടരാനും ഉമ്മയ്ക്ക് വിവരം നൽകാനും  മകളോട് നിർദ്ദേശിച്ചു.
മകൾ നദീതീരത്തുള്ള പെട്ടകത്തെ പിന്തുടർന്നു.
അവസാനം അത് ഫറവോയുടെ ഭാര്യ ആസിയയുടെ അടുത്താണ് എത്തിപ്പെട്ടത്.
അവർ ആ പെട്ടി എടുക്കുകയും കൊട്ടാരത്തിലേക്ക് കൊണ്ടുപോവുകയും ചെയ്തു.
കുട്ടികളില്ലാത്ത ആസിയ അവരെ വളർത്താൻ ഫറവോയോട് അനുവാദം ചോദിക്കുകയും ചെയ്തു.
അവസാനം മൂസയെ ദത്തെടുക്കാൻ തന്നെ അവർ തീരുമാനിച്ചു.
മൂസയ്ക്ക് മുലകൊടുക്കാൻ നിരവധി മുലയൂട്ടുന്ന നഴ്സുമാരെ ആസിയ ഏർപ്പാടാക്കിയെങ്കിലും മുസ മുലകുടിക്കാൻ വിസമ്മതിച്ചതായി ഖുർആൻ പറയുന്നു.
മുസയെ അമ്മയുമായി വീണ്ടും ഒന്നിപ്പിക്കുന്നതിനായി ദൈവം ഇത്തരം ഒരു അവസരമുണ്ടാക്കുകയായിരുന്നുവെന്ന് കുർആൻ പറയുന്നു.
കുറച്ചുകാലമായി മൂസ മുലകുടിക്കുകയോ ഭക്ഷിക്കുകയോ ചെയ്യുന്നില്ലെന്ന് അറിഞ്ഞ മൂസായുടെ സഹോദരി ദുഖിതയായെങ്കിലും അവസാനം അവനെ പോറ്റാൻ കഴിയുന്ന ഒരാളെ അറിയാമെന്ന് അറിയിക്കുകയും ചെയ്തു.
ചോദ്യചെയ്യപ്പെട്ട ശേഷം പ്രസ്തുത സ്ത്രീയെ മുലകൊടുക്കാൻ വേണ്ടി ഫറോവയുടെ കൊട്ടാരത്തിലേക്ക് കൊണ്ടുവരാൻ തീരുമാനിക്കുകയും ചെയ്തു.
മൂസാ നബിയുടെ ഉമ്മയായിരുന്നു മുലകൊടുക്കാൻ നിയമിക്കപ്പെട്ട ആ സ്ത്രീ എന്ന് കുർആൻ പറയുന്നു.
അതിനുശേഷം അവരാണ് മൂസയെ ഫറോവയുടെ കൊട്ടാരത്തിൽ വളർത്തിയത്.
മൂസ തന്റെ കുട്ടിക്കാലത്ത് ഫറവോന്റെ മടിയിൽ കളിക്കുമ്പോൾ ഒരിക്കൽ ഫറവോന്റെ താടി പിടിച്ച് മുഖത്ത് അടിച്ച സംഭവം ഇസ്രയീലിയത്ത് ഹദീസ് വിവരിക്കുന്നുണ്ട്.
തന്നെ അട്ടിമറിക്കുന്ന ഇസ്രായേലി സന്തതി ഇതായിരിക്കുമെന്ന് ചിന്തിപ്പിക്കാൻ ഈ സംഭവം ഫറവോയെ പ്രേരിപ്പിച്ചു.
തുടർന്ന് ഫറവോൻ മൂസയെ കൊല്ലാൻ ആഗ്രഹിച്ചു.
അവൻ ശിശുവല്ലേ ആയതിനാൽ അവനെ കൊല്ലരുതെന്ന് ഫറവോന്റെ ഭാര്യ ഫറോവയെ ബോധ്യപ്പെടുത്തി.
എങ്കിലും മൂസയെ ഒന്ന് പരീക്ഷിക്കാൻ പറോവ തീരുമാനിച്ചു.
മൂസയുടെ മുൻപിൽ രണ്ട് പ്ലേറ്റുകൾ കൊണ്ടുവന്നു.
ഒന്നിൽ മാണിക്യവും മറ്റൊന്നിൽ തിളങ്ങുന്ന തീയുള്ള കൽക്കരിയും നിക്ഷേപിച്ചു.
ഇതിൽ ഏതാണ് കുട്ടി എടുക്കുന്നത് എന്ന് മനസ്സിലാക്കിയാൽ കുട്ടിയുടെ ചിന്തയെന്താണെന്ന് മനസ്സിലാക്കാമെന്നായിരുന്നു ഫറോവയുടെ ചിന്ത.
മൂസ മാണിക്യത്തിനായാണ് കൈ നീട്ടിയെങ്കിലും ഉടനെ ജിബ്രീൽ മാലാഖ കൽക്കരിയിലേക്ക് കൈ തട്ടിമാറ്റുകയായിരുന്നു.
തിളങ്ങുന്ന ആ കൽക്കരി പിടിച്ച് വായിൽ വെച്ച മൂസയുടെ, നാവ് പൊള്ളി.
ഈ സംഭവത്തോടെ ഫറവോയുടെ വധത്തിൽ നിന്ന് രക്ഷപ്പെട്ടു.
പിൽക്കാലത്ത് മൂസയ്ക്ക് സംസാര വൈകല്യമുണ്ടാകാൻ ഈ സംഭവം കാരണമായി.
ഒരിക്കൽ, മൂസാ നബി ഒരു നഗരത്തിലൂടെ കടന്നുപോകുമ്പോൾ, ഒരു ഇസ്രായേല്യനും ഒരു ഈജിപ്ഷ്യനും അടിപിടി കൂടുന്നതായി കണ്ടു.
ഈജിപ്‌തുകാരനെതിരെ ആ ഇസ്രായേലി മൂസാ നബിയുടെ സഹായം തേടി.
മൂസ ഈ പ്രശ്നത്തിൽ ഇടപെടുകയും ചെയ്തു.
അവസാനം അത് ഈജിപ്ഷ്യൻറെ മരണത്തിലാണ് കലാശിച്ചതെന്ന് ഇസ്ലാമിക പാരമ്പര്യത്തിലെ ഗ്രന്ഥങ്ങൾ പരാമർശിക്കുന്നു.
മൂസ പിന്നീട് ദൈവത്തോട് അനുതപിച്ചു, പിറ്റേന്ന്, അതേ ഇസ്രായേല്യൻ മറ്റൊരു ഈജിപ്ഷ്യനുമായി യുദ്ധം ചെയ്തു.
ഇസ്രായേല്യൻ വീണ്ടും മൂസയോട് സഹായം ചോദിച്ചു, മൂസ ഇസ്രായേല്യനെ സമീപിക്കുമ്പോൾ, മൂസയെ തന്റെ നരഹത്യയെക്കുറിച്ച് ഓർമ്മപ്പെടുത്തുകയും മൂസ തന്നെ കൊല്ലാൻ ഉദ്ദേശിക്കുന്നുണ്ടോ എന്ന് ചോദിക്കുകയും ചെയ്തു.
ഈ സംഭവം ഫറോവയുടെ അടുക്കൽ റിപ്പോർട്ട് ചെയ്തു.
തുടർന്ന് മൂസയെ കൊല്ലാൻ ഫറവോൻ ഉത്തരവിട്ടു.
ശിക്ഷയെക്കുറിച്ച് അറിഞ്ഞ മൂസ മരുഭൂമിയിലേക്ക് മാറി.
ഇസ്ലാം കവാടം ഇസ്ലാമിലെ പ്രവാചകന്മാർ ആദം ഇദ്‌രീസ് നൂഹ് ഹൂദ് സ്വാലിഹ് ഇബ്രാഹിം ലൂത്ത് ഇസ്മായിൽ ഇസ്ഹാഖ് യഅഖൂബ് യൂസുഫ് അയ്യൂബ് ശുഐബ് മൂസാ ഹാറൂൻ ദുൽ കിഫ്‌ൽ ദാവൂദ് സുലൈമാൻ ഇൽയാസ് അൽ യസഅ് യൂനുസ് സക്കരിയ യഹ്‌യ ഈസാ മുഹമ്മദ് ക സ തി
പ്രദിശം ഇംഗ്ലീഷ് വിലാസം https://ml.wikipedia.org/wiki/Tensor_Analysis Stress , a second-order tensor.
The tensor's components, in a three-dimensional Cartesian coordinate system, form the matrix
: σ = [ T ( e 1 ) T ( e 2 ) T ( e 3 ) ] = [ σ 11 σ 12 σ 13 σ 21 σ 22 σ 23 σ 31 σ 32 σ 33 ] {\displaystyle {\begin{aligned}\sigma ={\begin{bmatrix}\mathbf {T} ^{(\mathbf {e} _{1})}\mathbf {T} ^{(\mathbf {e} _{2})}\mathbf {T} ^{(\mathbf {e} _{3})}\\\end{bmatrix}}\\ ={\begin{bmatrix}\sigma _{11} \sigma _{12} \sigma _{13}\\\sigma _{21} \sigma _{22} \sigma _{23}\\\sigma _{31} \sigma _{32} \sigma _{33}\end{bmatrix}}\\\end{aligned}}} whose columns are the forces acting on the e 1 , e 2 , and e 3 faces of the cube.
പ്രയുക്ത ഗണിതത്തിന്റെ ഒരു ആധുനിക ശാഖ.
നിർദിഷ്ടമായ രൂപാന്തരണ(transformation) നിയമങ്ങളനുസരിച്ച് മാറ്റംവരുന്ന ഘടകങ്ങളോടുകൂടിയ സത്ത(entity)യാണ് ടെൻസർ(Tensor) അഥവാ പ്രദിശം .
ടെൻസറുകളെക്കുറിച്ചുള്ള പഠനമാണ് പ്രദിശ വിശ്ലേഷണം (Tensor Analysis).
ആപേക്ഷികതാസിദ്ധാന്തം, ഇലാസ്തികതാസിദ്ധാന്തം, അവകലജ്യാമിതി തുടങ്ങിയ ഗണിതശാഖകളിൽ ടെൻസർ വിശ്ലേഷണത്തിന് വളരെയേറെ പ്രാധാന്യമുണ്ട്.
ബഹിരാകാശ പഠനത്തിലേർപ്പെട്ട ശാസ്ത്രജ്ഞർക്കും എൻജിനീയർമാർക്കും അവരുടെ ഗവേഷണത്തിൽ ടെൻസർ വിശ്ലേഷണം ഗണിതശാസ്ത്രപരമായ പശ്ചാത്തലമൊരുക്കുന്നു.
സാമാന്യ ആപേക്ഷികതാ സിദ്ധാന്തം ആവിഷ്കരിക്കാൻ ഐൻസ്റ്റൈൻ ടെൻസറുകൾ ഉപയോഗിച്ചുതുടങ്ങിയതോടെയാണ് ശാസ്ത്രലോകത്തിന്റെ ശ്രദ്ധയിൽ ഈ ഗണിതശാഖയ്ക്ക് പ്രത്യേക പ്രാധാന്യവും പരിഗണനയും ലഭിച്ചത്.
ഇതിനുശേഷം മറ്റു ശാസ്ത്രശാഖകളിലും ഈ വിഷയം ഉപയോഗിച്ചുതുടങ്ങി.
ഇറ്റാലിയൻ ഗണിതശാസ്ത്രജ്ഞനായ റിക്കി (Ricci:18531925) ആയിരുന്നു ഈ ഗണിതശാഖ ആവിഷ്കരിച്ചത് (1887).
അതിനുശേഷം ഈ വിഷയത്തിൽ കൂടുതൽ ഗവേഷണം നടത്തിയത് അദ്ദേഹത്തിന്റെ ശിഷ്യനായ ലെവി-സിവിറ്റ (Levi-civita:18731941) ആണ്.
പ്രദിശം
ഒരു സദിശ(vector)ത്തിന്റെ n-വിമീയ സ്പേസിലുള്ള പൊതുരൂപമാണ് പ്രദിശം.
നാം സാധാരണ ഉപയോഗിക്കുന്ന അദിശങ്ങൾ (scalars) പൂജ്യം ക്രമവും (പൂജ്യം റാങ്കും) സദിശങ്ങൾ (vector) ഒന്നാം ക്രമവും (ഒന്നാം റാങ്കും) ഉള്ള ടെൻസറുകളാണ്.
ടെൻസറുകളെക്കുറിച്ചു മനസ്സിലാക്കാൻ ചില പ്രത്യേക സങ്കേതങ്ങളും ചിഹ്നനസമ്പ്രദായവും ആവശ്യമായിവരുന്നു.
സങ്കലന സങ്കേതം
Summation convention
സങ്കലന സമ്പ്രദായത്തിന്റെ ഒരു ചുരുക്കെഴുത്താണ് ഐൻസ്റ്റൈൻ ആവിഷ്ക്കരിച്ച ഈ രീതി.a1x1 + ......
+ anxn അതായത് \sum_{i=1}^n a_i x_iഎന്ന വ്യംജകം (expression) എടുക്കുക.
ടെൻസർ വിശ്ലേഷണത്തില് ‍x1,X2,....
,x2എന്നീ ചരങ്ങളുടെ കീഴ്ക്കുറി (subscript) മാറ്റി മേൽക്കുറി (superscript) ആയിx1,x2,....
,xn എന്നെഴുതുന്നു.
അതായത് \sum_{i=1}^n a_i x_i എന്ന വ്യംജകത്തെ \sum_{i=1}^n a_i x^iഎന്നെഴുതുന്നു.
ഇതിനെ വീണ്ടും ചുരുക്കി aixi എന്നെഴുതാം.
ഇതിൽ ശ സൂചിപ്പിക്കുന്ന വിലകൾ 1, 2, 3,.......
, nഇവയാണ്.
അതുകൊണ്ട് a1x1 + a2x2 + .....
+ anxn = aixi വലതുവശത്തുള്ള അങ്കനസമ്പ്രദായത്തെ സങ്കലന സങ്കേതമെന്നു പറയുന്നു.
ഉദാഹരണത്തിന്, n ചരങ്ങൾ x1,x2,....
,xnഇവയുടെ ഫലനം f ആയിരിക്കട്ടെ.
അതായത് f = f(x1,x2,..........,xn) ക്രോനെക്കർ ഡെൽറ്റ
i,j എന്ന രണ്ടു സൂചകങ്ങളുള്ളതും i യും j യും തുല്യമായിരിക്കുമ്പോൾ മൂല്യം ഒന്നും, i യും j യും വ്യത്യസ്തമായിരിക്കുമ്പോൾ മൂല്യം പൂജ്യവും ആയ രാശിയെ (quantity) ക്രോനെക്കർ ഡെൽറ്റ എന്നു വിളിക്കുന്നു.
ഇതിനെ കുറിക്കാൻ \partial^i_j എന്ന പ്രതീകമാണ് ഉപയോഗിക്കുന്നത്.
ഭൗതികശാസ്ത്രനിയമങ്ങളെ സൗകര്യപൂർവം ഗണിതത്തിന്റെ ഭാഷയിൽ ആവിഷ്ക്കരിക്കുന്നതിന് ഒരു നിർദ്ദേശാങ്ക വ്യൂഹം (co-ordinate system) ആവശ്യമാണ്.
ഒരു പ്രത്യേക നിർദ്ദേശാങ്കവ്യൂഹത്തെ അവലംബിച്ചല്ല ഭൗതിക നിയമങ്ങളുടെ സാധുത നിലനിൽക്കുന്നത്.
അതുകൊണ്ട് ഭൗതിക നിയമങ്ങൾ നിർദ്ദേശാങ്ക രൂപാന്തരണത്തിൽ (transformation of co-ordinate) നിശ്ചര (invariant) മായിരിക്കും.
നിർദ്ദേശാങ്ക രൂപാന്തരണത്തിന് ടെൻസർ വിശ്ലേഷണത്തിൽ അടിസ്ഥാനപരമായ പ്രാധാന്യമുണ്ട്.
അവലംബം അധിക വായനക്ക് പുറം കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ പ്രദിശം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പ്രദീപ് മാളവിക ഇംഗ്ലീഷ് വിലാസം https://ml.wikipedia.org/wiki/Pradeep_Malavika
നാടക അഭിനേതാവും സംഘാടകനുമാണ് പ്രദീപ് മാളവിക.
മികച്ച നടനുള്ള  കേരള സംഗീത നാടക അക്കാദമിയുടെ പുരസ്‌കാരം 2020 ൽ ലഭിച്ചു.
നാൽപ്പതു വർഷത്തിലധികമായി നാടക രംഗത്തുണ്ട്.
10 സിനിമകളിലും സീരിയലുകളിലും അഭിനയിച്ചിട്ടുണ്ട്.
വൈലോപ്പിള്ളി സംസ്‌കൃതി ഭവൻ അംഗം, കേരള ഡ്രാമ വർക്കേഴ്‌സ് വെൽഫെയർ അസോസിയേഷൻ സംസ്ഥാന വൈസ് പ്രസിഡന്റ്, കേരള ഡ്രാമ ജോ.
സെക്രട്ടറി എന്നീ നിലകളിൽ പ്രവർത്തിക്കുന്നു.
ഇപ്പോൾ വൈക്കം മാളവികയുടെ സാരഥിയാണ്.
ഏഴാം ക്ലാസിൽ നാടകജീവിതം തുടങ്ങി.
പ്രഫഷനൽ, അമച്വർ നാടകത്തിലൂടെ ഇന്നും തുടരുന്നു.
ഒട്ടേറെ നാടകക്കളരികൾ പ്രദീപ് നടത്തിയിട്ടുണ്ട്.
സംസ്ഥാനതല നാടക മത്സരങ്ങളിൽ ജഡ്ജിയായും പങ്കെടുത്തു.
സംസ്ഥാന സർക്കാർ പ്രഫഷനൽ നാടക മത്സരത്തിൽ യൗവനങ്ങളുടെ നൊമ്പരം (1982), കന്യാകുമാരിയിൽ ഒരു കടങ്കഥ (1984), ആയിരം സൂര്യഗായത്രികൾ (1989), ആശ്ചര്യചൂഡാമണി (1998) എന്നീ നാടകങ്ങൾ അവാർഡ് നേടി.
ഈ നാടകങ്ങളിൽ പ്രധാന വേഷവും ചെയ്തു.
ഓൾ ഇന്ത്യാ റേഡിയോയുടെ അമ്പതോളം നാടകങ്ങൾക്ക് ശബ്ദവും നൽകി.
1999ൽ  വൈക്കം മാളവികയുടെ സാരഥ്യം  ഏറ്റെടുത്തു.
സമിതിയുടെ സ്‌ഥാപകൻ ടി.കെ. ജോണിൽ നിന്നാണ് പ്രദീപ് ചുമതല ഏറ്റെടുക്കുന്നത്.
2002ൽ വൈക്കം മാളവികയുടെ ആൾക്കൂട്ടത്തിൽ തനിയെ എന്ന നാടകത്തിലെ 85 വയസ്സുള്ള ചെരിപ്പുകുത്തിയുടെ വേഷം അഭിനയിച്ചതിനു സംസ്ഥാന സർക്കാരിന്റെ പ്രഫഷനൽ നാടക മത്സരത്തിൽ ഏറ്റവും മികച്ച നടനുള്ള അവാർഡ് നേടി.
പുരസ്കാരങ്ങൾ കേരള സംഗീത നാടക അക്കാദമി പുരസ്‌കാരം 2020 സംസ്ഥാന സർക്കാരിന്റെ പ്രഫഷനൽ നാടക മത്സരത്തിൽ ഏറ്റവും മികച്ച നടനുള്ള അവാർഡ്(2002ൽ വൈക്കം മാളവികയുടെ ആൾക്കൂട്ടത്തിൽ തനിയെ ).
ആശാൻ സ്മാരക അവാർഡ് അടൂർ ഭാസി സ്മാരക അവാർഡ് വൈക്കം മുഹമ്മദ് ബഷീർ സ്മാരക അവാർഡ് ഇഎംഎസ് സ്മാരക അവാർഡ് എൻ.എൻ.പിള്ള സ്മാരക അവാർഡ് അവലംബം
പ്രദീപ് കുമാർ ഡേവ്
ഒരു ഇന്ത്യൻ ഓർത്തോപെഡിക് സർജനും ന്യൂഡൽഹിയിലെ മെഡിയർ ഹോസ്പിറ്റലിന്റെ ചെയർമാനുമാണ് പ്രദീപ് കുമാർ ഡേവ് .
ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് ബിരുദം നേടിയ അദ്ദേഹം ഫാക്കൽറ്റി അംഗമായി ഇൻസ്റ്റിറ്റ്യൂട്ടിൽ ചേർന്നു.
2003 ൽ ഡയറക്ടറായി ചുമതലയേറ്റു.
പിന്നീട് ഓർത്തോപെഡിക് ഡിപ്പാർട്ട്മെന്റിന്റെ തലവനായി മെഡിയർ ഹോസ്പിറ്റലിൽ ചേർന്നു.
അതിന്റെ ഉപദേശക സമിതിയുടെ നിലവിലെ ചെയർമാനാണ്.
ഇന്ത്യൻ ജേണൽ ഓഫ് ഓർത്തോപെഡിക്സിന്റെ മുൻ പത്രാധിപരായ ഡേവ് അസോസിയേഷൻ ഓഫ് സ്പൈൻ സർജൻസ് ഓഫ് ഇന്ത്യയുടെ പ്രസിഡന്റായും സേവനമനുഷ്ഠിച്ചിട്ടുണ്ട്.
നാഷണൽ അക്കാദമി ഓഫ് മെഡിക്കൽ സയൻസസിന്റെ (NAMS) എമെറിറ്റസ് പ്രൊഫസറാണ് അദ്ദേഹം.
റോയൽ കോളേജ് ഓഫ് ഫിസിഷ്യൻസ് ആൻഡ് സർജൻസ് ഓഫ് ഗ്ലാസ്ഗോ, ഇന്ത്യൻ ഓർത്തോപെഡിക്സ് അസോസിയേഷൻ, നാഷണൽ അക്കാദമി ഓഫ് മെഡിക്കൽ സയൻസസ് , ഇന്റർനാഷണൽ മെഡിക്കൽ സയൻസ് അക്കാദമി, ഇന്ത്യൻ ഇന്റർനാഷണൽ കോളേജ് ഓഫ് സർജന്റെ ഇന്ത്യൻ ചാപ്റ്റർ അംഗമാണ്.
പരിസ്ഥിതി, ഇക്കോളജി എന്നീ മേഖലകളിലെ സേവനങ്ങൾക്ക് ഇന്ത്യാ സർക്കാർ 2000 ൽ നാലാമത്തെ പരമോന്നത സിവിലിയൻ അവാർഡായ പത്മശ്രീ നൽകി.
ഇതും കാണുക ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ദില്ലി അവലംബം പുറത്തേക്കുള്ള കണ്ണികൾ
പ്രദീപ് റോയ്
മലയാള നാടക പ്രവർത്തകനും സംവിധായകനുമാണ് പ്രദീപ് റോയ് .
നൂറിലധികം പ്രൊഫഷണൽ നാടകങ്ങൾ സംവിധാനം ചെയ്തിട്ടുണ്ട്.
കരകുളം ചന്ദ്രൻ , രാജൻ പി. ദേവ് എന്നിവരുടെ സഹസംവിധായകനായിരുന്നു.
11 ഹ്രസ്വചിത്രങ്ങൾ സംവിധാനം ചെയ്തിട്ടുണ്ട്.
പുരസ്കാരങ്ങൾ കേരള സംഗീതനാടക അക്കാദമി പുരസ്‌കാരം (2017) കെസിബിസി അവാർഡ് ഇഎംഎസ് സാംസ്കാരിക പഠനകേന്ദ്രം അവാർഡ് അവലംബം ↑ https://www.manoramaonline.com/news/announcements/2018/05/11/sangeetha-nadaka-academy-fellowship.html
പ്രദീപ് കുമാർ സിൻഹ
പ്രദീപ് കുമാർ സിൻഹ (ജനനം: 18 ജൂലൈ 1955; IAST : Pradīpa Kumarāra Sinhā ; ഹിന്ദി : प्रदीप कुमार सिन्हा) 1977 ബാച്ച് ഇന്ത്യൻ അഡ്മിനിസ്ട്രേറ്റീവ് സർവീസ് (IAS) ഉത്തർപ്രദേശ് കേഡറിലെ ഉദ്യോഗസ്ഥനാണ്, അദ്ദേഹം ഇന്ത്യയുടെ 31-ാമത്തെ കാബിനറ്റ് സെക്രട്ടറിയായിരുന്നു .
ഈ നിയമനത്തിന് മുമ്പ് അദ്ദേഹം ഇന്ത്യയുടെ പവർ സെക്രട്ടറിയായി സേവനമനുഷ്ഠിച്ചു, അതിനുമുമ്പ് ഇന്ത്യയുടെ ഷിപ്പിംഗ് സെക്രട്ടറിയായിരുന്നു.
2019 ഓഗസ്റ്റ് 30-ന് പ്രധാനമന്ത്രിയുടെ ഓഫീസിൽ ഓഫീസർ ഓൺ സ്പെഷ്യൽ ഡ്യൂട്ടിയായി സിൻഹ നിയമിതനായി.
2019 സെപ്തംബർ 11 ന് അദ്ദേഹം ഇന്ത്യൻ പ്രധാനമന്ത്രി നരേന്ദ്ര ദാമോദർദാസ് മോദിയുടെ പ്രധാന ഉപദേഷ്ടാവായും നിയമിതനായി.
വ്യക്തിപരമായ കാരണങ്ങളാൽ 2021 മാർച്ച് 16-ന് അദ്ദേഹം മേൽപ്പറഞ്ഞ സ്ഥാനത്ത് നിന്ന് രാജിവച്ചു.
സിൻഹ ഒരു സാമ്പത്തിക ശാസ്ത്ര ബിരുദധാരിയാണ്,  സാമ്പത്തിക ശാസ്ത്രത്തിൽ ബിരുദാനന്തര ബിരുദവും നേടിയിട്ടുണ്ട്.
അദ്ദേഹം എംഫിൽ ബിരുദവും നേടിയിട്ടുണ്ട്.
സിൻഹ ഇന്ത്യാ ഗവൺമെന്റിലും , ഉത്തർപ്രദേശ് സർക്കാരിലും വിവിധ പ്രധാന തസ്തികകളിൽ സേവനമനുഷ്ഠിച്ചിട്ടുണ്ട്.
പ്രിൻസിപ്പൽ സെക്രട്ടറി (ഇറിഗേഷൻ),വാരണാസി ഡിവിഷൻ കമ്മീഷണർ, ഉത്തർപ്രദേശിലെ ഇൻവെസ്റ്റ്‌മെന്റ് കമ്മീഷണർ, ഗ്രേറ്റർ നോയിഡയുടെ അഡീഷണൽ സിഇഒ, ഉത്തർപ്രദേശിലെ അഡീഷണൽ റസിഡന്റ് കമ്മീഷണർ, ജില്ലാ മജിസ്‌ട്രേറ്റും ആഗ്ര, ജൗൻപൂർ ജില്ലകളുടെ കളക്ടറും, ഉത്തരാഞ്ചൽ വികസന അതോറിറ്റിയുടെ സെക്രട്ടറിയും, ഉത്തർപ്രദേശ് സർക്കാരിലെ മീററ്റ് വികസന അതോറിറ്റിയുടെ വൈസ് ചെയർമാനായും, ഇന്ത്യയുടെ കാബിനറ്റ് സെക്രട്ടറി എന്ന നിലയിലും, യൂണിയൻ പവർ സെക്രട്ടറി, യൂണിയൻ ഷിപ്പിംഗ് സെക്രട്ടറി, പെട്രോളിയം പ്രകൃതി വാതക മന്ത്രാലയത്തിലെ പ്രത്യേക സെക്രട്ടറിയും സാമ്പത്തിക ഉപദേഷ്ടാവും,ഇന്ത്യൻ ഗവൺമെന്റിലെ യുവജനകാര്യ, കായിക മന്ത്രാലയത്തിൽ ജോയിന്റ് സെക്രട്ടറി എന്ന നിലയിലും.
ഷിപ്പിംഗ് സെക്രട്ടറി
2012 ഫെബ്രുവരിയിൽ പ്രധാനമന്ത്രിയുടെ നേതൃത്വത്തിലുള്ള "അപ്പോയിന്റ്‌മെന്റ് കമ്മിറ്റി ഓഫ് കാബിനറ്റ് (ACC)", സിൻഹയെ കേന്ദ്ര ഷിപ്പിംഗ് സെക്രട്ടറിയായി നിയമിച്ചു, 2012 ഫെബ്രുവരി 1-ന് അദ്ദേഹം ചുമതലയേറ്റു,  ജൂൺ 31-ന് അത് പിൻവലിച്ചു.
വൈദ്യുതി സെക്രട്ടറി പ്രദീപ് കുമാർ സിൻഹ, IAS, ഇന്ത്യൻ പവർ സ്റ്റേഷനുകൾ 2014 (ഒരു പവർ പ്ലാന്റ് O M കോൺഫറൻസ്) ഉദ്ഘാടനം ചെയ്യാൻ ദീപം തെളിയിക്കുന്നു.
സിൻഹയെ 2013 ജൂണിൽ ACC കേന്ദ്ര ഊർജ്ജ സെക്രട്ടറിയായി നിയമിച്ചു,  അദ്ദേഹം 2013 ജൂലൈ 1 ന് അധികാരമേറ്റെടുത്തു,  2015 ജൂൺ 1 ന്, കാബിനറ്റ് സെക്രട്ടറിയായി നിയമിതനായപ്പോൾ അത് ഒഴിവാക്കി.
കാബിനറ്റ് സെക്രട്ടറി
സിൻഹയെ 2015 മെയ് 29 ന് എസിസി ഇന്ത്യയുടെ ക്യാബിനറ്റ് സെക്രട്ടറിയായി നിയമിച്ചു.
അദ്ദേഹം അജിത് സേത്തിന്റെ പിൻഗാമിയായി.
സേത്തിന്റെ വിരമിക്കൽ വരെ കാബിനറ്റ് സെക്രട്ടേറിയറ്റിൽ, സെക്രട്ടറി റാങ്കിൽ, സ്പെഷ്യൽ (OSD) ഓഫീസറായി സേവനമനുഷ്ഠിച്ചു.
2015 ജൂൺ 13-ന് കാബിനറ്റ് സെക്രട്ടറി ഔദ്യോഗികമായി ചുമതലയേറ്റു.
സിൻഹയും ജിതേന്ദ്ര സിംഗും ഇന്ത്യൻ പ്രധാനമന്ത്രി നരേന്ദ്ര മോദിയെ സ്വീകരിക്കുന്നു.
2016 സെപ്റ്റംബറിൽ രഘുറാം രാജന്റെ കാലാവധി അവസാനിച്ചതിനെത്തുടർന്ന് റിസർവ് ബാങ്ക് ഗവർണർ സ്ഥാനത്തേക്കുള്ള സ്ഥാനാർത്ഥികളുടെ ഷോർട്ട്‌ലിസ്റ്റിംഗിനായി കാബിനറ്റ് സെക്രട്ടറി പി കെ സിൻഹയുടെ നേതൃത്വത്തിൽ കേന്ദ്ര സർക്കാർ ഒരു സെലക്ഷൻ കമ്മിറ്റി രൂപീകരിച്ചു.
ഉർജിത് പട്ടേലിനെ ആർബിഐ ഗവർണറായി നിയമിച്ചു, 2016 സെപ്റ്റംബർ 4 മുതൽ പ്രാബല്യത്തിൽ.
2017 ഏപ്രിൽ 25-ന് സിൻഹയ്ക്ക് ക്യാബിനറ്റ് സെക്രട്ടറിയായി ഒരു വർഷം കൂടി നീട്ടിക്കൊടുത്തു.
സിൻഹയ്ക്ക് 2018 മെയ് മാസത്തിൽ ACC ഒരു വർഷം കൂടി നീട്ടിനൽകി.
ക്യാബിനറ്റ് സെക്രട്ടറിയായിരുന്ന കാലത്ത്, സിൻഹ ഇന്ത്യയിലെ ഏറ്റവും ശക്തനായ വ്യക്തികളിൽ ഒരാളായി പരക്കെ കണക്കാക്കപ്പെടുന്നു.
റഫറൻസുകൾ ↑ {{ cite web }} : | last2= has numeric name ( help ) CS1 maint: extra punctuation ( link ) CS1 maint: numeric names: authors list ( link ) ↑
പ്രദീപ് പള്ളുരുത്തി ഇംഗ്ലീഷ് വിലാസം https://ml.wikipedia.org/wiki/Pradeep_Palluruthy
ഒരു മലയാളചലച്ചിത്രപിന്നണിഗായകനും പാരഡിപ്പാട്ടുകാരനുമാണ് പ്രദീപ് പള്ളുരുത്തി .
കഥ പറയുമ്പോൾ എന്ന ചിത്രത്തിലെ "വ്യത്യസ്തനാം ഒരു ബാർബറാം ബാലനെ ..."
എന്ന ഗാനം ആലപിച്ചതിലൂടെ ഏറെ ശ്രദ്ധിക്കപ്പെട്ടു.
25 ലധികം മലയാളചലച്ചിത്രങ്ങളിൽ പിന്നണി ആലപിച്ചു.
4500 ലധികം പാരഡി ഗാനങ്ങളും പാടിയിട്ടുണ്ട്.
മെക്കാനിക്കൽ എൻജിനിയറിംഗിൽ ഡിപ്ലോമയുള്ള പ്രദീപ്, പള്ളുരുത്തി രാമൻകുട്ടി ഭാഗവതരിൽ നിന്ന് അഞ്ചുവർഷം കർണാടിക് സംഗീതം അഭ്യസിച്ചു.
കൊച്ചി ആസ്ഥാനമായുള്ള കൊച്ചി വോയ്സിൽ തമിഴ് ഗാനങ്ങൾ ആലപിച്ചാണ് ഗാനാലാപന രംഗത്തേക്ക് പ്രവേശിച്ചത്.
പിന്നീട് അമേച്ചർ നാടകസംഘങ്ങളിലും കഥാപ്രസംഗകരുടെ കൂടെയും ഗാനങ്ങൾ ആലപിച്ചു വന്നു.
പരമ്പരാഗത വില്ലുപാട്ട് കലാകാരന്മാരുമായും അദ്ദേഹം പാട്ടിനായി പോയിട്ടുണ്ട്.
ക്ലാസ്മേറ്റ്സ് എന്ന ചിത്രത്തിലെ എം.ജി. ശ്രീകുമാറുമായി ചേർന്ന് ആലപിച്ച "വോട്ടു ഒരു തെരഞ്ഞെടുപ്പടുക്കുമ്പോ..."
എന്ന ഗാനം,രാജമാണിക്ക്യത്തിലെ "പാണ്ടിമേളം...."
എന്നു തുടങ്ങുന്ന ഗാനം എന്നിവയും പ്രദീപ് ആലപിച്ചതാണ്.
അണ്ണൻ തമ്പി, വെറുതെ ഒരു ഭാര്യ,ചെമ്പട,ബോഡിഗാർഡ്, നക്സ്‌ലൈറ്റ് ,മായക്കാഴ്ച, ഓംകാരം, പാർഥൻ കണ്ട പരലോകം എന്നിവയാണ് പ്രദീപ് പിന്നണി ആലപിച്ച മറ്റുചിത്രങ്ങൾ.
പ്രദീപ് കുമാർ ചൗബേ
ലാപ്രോസ്കോപ്പിക്, ബരിയാട്രിക് ശസ്ത്രക്രിയകൾക്ക് പേരുകേട്ട ഇന്ത്യൻ സർജനാണ് പ്രദീപ് കുമാർ ചൗബേ.
മാക്സ് ഹെൽത്ത് കെയറിന്റെ നിലവിലുള്ള എക്സിക്യൂട്ടീവ് വൈസ് ചെയർമാൻ, ന്യൂ ഡെൽഹിയിലെ മാക്സ് ഹെൽത്ത് കെയർ ഇൻസ്റ്റിറ്റ്യൂട്ടിന്റെ മിനിമൽ ആക്സസ്, മെറ്റബോളിക് ബരിയാട്രിക് സർജറി , അലൈഡ് സർജിക്കൽ സ്പെഷ്യാലിറ്റീസ് ചെയർമാൻ ആണ്.
ന്യൂഡൽഹിയിലെ സർ ഗംഗാ റാം ഹോസ്പിറ്റലിലെ മിനിമൽ ആക്സസ്, മെറ്റബോളിക്, ബരിയാട്രിക് സർജറി സെന്ററിന്റെ സ്ഥാപകനാണ് അദ്ദേഹം.
അദ്ദേഹം രാഷ്ട്രപതി , ദലൈലാമ , ഇന്ത്യൻ സായുധ സേന (എ.എഫ്.എം.എസ്) എന്നിവരുടെ ഓണററി സർജനായി സേവനമനുഷ്ഠിച്ചിട്ടുണ്ട്.
2002 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി വിദ്യാഭ്യാസവും കരിയറും
ചൗബേ മെഡിസിൻ ബിരുദം (MBBS) ഉം ശസ്ത്രക്രിയയിലെ തന്റെ ബിരുദാനന്തര ബിരുദവും (MS) കരസ്ഥമാക്കിയത് നേതാജി സുഭാഷ് ചന്ദ്ര ബോസ് മെഡിക്കൽ കോളേജ് (പിന്നീട് സർക്കാർ മെഡിക്കൽ കോളേജ് അറിയപ്പെടുന്നു), ജബൽപൂ രിൽ നിന്നാണ്.
ദില്ലിയിലെ ഒരു പബ്ലിൿ ആശുപത്രിയിൽ മെഡിക്കൽ പ്രാക്ടീസ് ആരംഭിച്ച അദ്ദേഹം 1984 ൽ സർ ഗംഗാ റാം ആശുപത്രിയിൽ ഒരു കൺസൾട്ടന്റ് സർജന്റെ സ്ഥാനം ഏറ്റെടുക്കുകയും ഹെപ്പറ്റോബിലിയറി, പാൻക്രിയാറ്റിക്, സ്തന ശസ്ത്രക്രിയകൾ കൈകാര്യം ചെയ്യുകയും ചെയ്തു.
1989 ൽ ഫ്രാൻസിൽ മിനിമം ഇൻ‌വേസിവ് സർജിക്കൽ രീതി ആദ്യമായി വികസിപ്പിച്ചെടുത്തപ്പോൾ, ചൗബേ മോഹൻ ചെല്ലപ്പയെപ്പോലുള്ള സാങ്കേതികവിദ്യയുടെ പയനിയർമാരിൽ നിന്ന് സിംഗപ്പൂർ ജനറൽ ഹോസ്പിറ്റലിൽ നടപടിക്രമങ്ങളിൽ പരിശീലനം നേടി.
ഉത്തരേന്ത്യയിലെ ആദ്യത്തെ ലാപ്രോസ്കോപ്പിക് കോളിസിസ്റ്റെക്ടമി നടത്താൻ അദ്ദേഹത്തെ സഹായിച്ചു.
സർ ഗംഗാ റാം ഹോസ്പിറ്റലിൽ, ചൗബേ മിനിമൽ ആക്സസ്, മെറ്റബോളിക്, ബരിയാട്രിക് സർജറി സെന്റർ സ്ഥാപിച്ചു, അവിടെ അദ്ദേഹത്തിന്റെ നേതൃത്വത്തിലുള്ള സംഘം 55,000 ത്തിലധികം ഇൻവേസീവ് നടപടിക്രമങ്ങൾ നടത്തിയതായി റിപ്പോർട്ടുണ്ട്.
മുൻ രാഷ്ട്രപതി, കെ. ആർ. നാരായണൻ , ദലൈലാമ , അരുൺ ജെയ്റ്റ്‌ലി എന്നിവർക്ക് യഥാക്രമം 2001, 2008, 2014 വർഷങ്ങളിൽ ശസ്ത്രക്രിയ നടത്തിയിട്ടുണ്ട്.
യുഎസ്എയിലെ സർജിക്കൽ റിവ്യൂ കോർപ്പറേഷന്റെ ഇന്റർനാഷണൽ സെന്റർ ഓഫ് എക്സലൻസ് ഫോർ ബരിയാട്രിക് സർജറി പ്രോഗ്രാമിന്റെ രൂപകൽപ്പനയിൽ അദ്ദേഹം പങ്കാളിയാണ് കൂടാതെ ഏഷ്യാ പസഫിക് ഹെർണിയ സൊസൈറ്റിയുടെ സ്ഥാപകരിൽ പ്രധാന അംഗങ്ങളിൽ ഒരാളായിരുന്നു അദ്ദേഹം.
ഏഷ്യാ പസഫിക് മെറ്റബോളിക് ആൻഡ് ബരിയാട്രിക് സർജറി സൊസൈറ്റി (എപിഎംബിഎസ്എസ്), ഇന്റർനാഷണൽ ഫെഡറേഷന്റെ ഏഷ്യാ പസഫിക് ചാപ്റ്റർ ഫോർ സർജറി ഓഫ് ഒബീസിറ്റി, ഉപാപചയ വൈകല്യങ്ങൾ (ഐഎഫ്എസ്ഒ), ഇന്റർനാഷണൽ ഫെഡറേഷൻ ഫോർ ദി സർജറി ഓഫ് ഒബസിറ്റി ആൻഡ് മെറ്റബോളിക് ഡിസോർഡേഴ്സ് (ഐഎഫ്എസ്ഒ), അമിതവണ്ണവും മെറ്റബോളിക് സർജറി സൊസൈറ്റി ഓഫ് ഇന്ത്യയും (ഒ.എസ്.എസ്.ഐ) ഇന്ത്യൻ അസോസിയേഷൻ ഓഫ് ഗ്യാസ്ട്രോ ഇന്റസ്റ്റൈനൽ എന്റോ സർജനും (ഐ.എ.ജി.എസ്) പ്രസിഡന്റായി സേവനമനുഷ്ഠിച്ചിട്ടുണ്ട്.
ഗ്യാസ്ലെസ് ലാപ്രോസ്കോപ്പിക്, എൻ‌ഡോസ്കോപ്പിക് സർജൻസ് സൊസൈറ്റി ഇന്റർനാഷണൽ (ഗ്യാസ്ലെസ്) ബോർഡ് ഓഫ് ഗവർണർമാരിൽ ഇരിക്കുന്ന അദ്ദേഹം ഏഷ്യാ പസഫിക് എൻ‌ഡോസർജറി ടാസ്ക് ഫോഴ്സിന്റെ (എഇടിഎഫ്) ഉപദേശകനാണ്.
യുഎസ്എയിലെ സർജിക്കൽ റിവ്യൂ കോർപ്പറേഷന്റെ ഇന്റർനാഷണൽ സെന്റർ ഓഫ് എക്സലൻസ് ഫോർ ബരിയാട്രിക് സർജറി പ്രോഗ്രാമിലെ സ്ഥാപക ഡിസൈനിയാണ് ചൗബേ.
അമേരിക്കൻ സൊസൈറ്റി ഓഫ് മെറ്റബോളിക് ആൻഡ് ബരിയാട്രിക് സർജറി, ഇന്റർനാഷണൽ മെഡിക്കൽ സയൻസ് അക്കാദമി (ഐ എം എസ് എ), ഇന്റർനാഷണൽ കോൺഗ്രസ് ഓഫ് സർജൻസ് (ഐ സി എസ്), അസോസിയേഷൻ ഓഫ് സർജൻസ് ഓഫ് ഇന്ത്യ (എ എസ് ഐ) എന്നിവയുടെ ഓണററി ഫെലോ ആണ് അദ്ദേഹം.
ജാപ്പനീസ് സൊസൈറ്റി ഓഫ് എൻ‌ഡോസ്കോപ്പിക് സർജൻസ്, ജർമ്മൻ ഹെർ‌ണിയ സൊസൈറ്റി, ഇന്തോനേഷ്യൻ ഹെർ‌ണിയ സൊസൈറ്റി, ഗൾഫ് കോപ്പറേഷൻ കൗൺസിൽ ഹെർ‌ണിയ സൊസൈറ്റി (ദുബായിലെ ഏഷ്യാ പസഫിക് ഹെർ‌ണിയ സൊസൈറ്റിയുടെ നാഷണൽ ചാപ്റ്റർ) എന്നിവയുടെ ഓണററി അംഗം കൂടിയാണ് അദ്ദേഹം.
1997-ൽ ഗിന്നസ് ബുക്ക് ഓഫ് വേൾഡ് റെക്കോർഡിലും ഒരു ശസ്ത്രക്രിയാ വിദഗ്ധൻ നടത്തിയ 80,000-ത്തിലധികം പ്രധാന മിനിമം ആക്സസ് സർജറികൾക്കും (1992-2018) ലിംക ബുക്ക് ഓഫ് റെക്കോർഡിലും അദ്ദേഹത്തെ ഉൾപ്പെടുത്തി.
1995 ൽ ഏഷ്യൻ ഉപഭൂഖണ്ഡത്തിൽ ആദ്യത്തെ സമർപ്പിത മിനിമൽ ആക്സസ് സർജറി (മാസ്) സ്ഥാപിച്ചതിന് ഡോ. ചൗബേയ്ക്ക് ലിംക ബുക്ക് ഓഫ് റെക്കോർഡ് ഉണ്ട് 2002 ൽ ഇന്ത്യാ സർക്കാർ അദ്ദേഹത്തിന് പത്മശ്രീ ബഹുമതി നൽകി.
മുഴുവൻ ഏഷ്യ-പസഫിക് മേഖലയിലും MAFT (മിനിമലി ഇൻ‌വേസിവ് ഫിസ്റ്റുല ട്രീറ്റ്മെന്റ്) എന്ന സാങ്കേതികവിദ്യ ആദ്യമായി അവതരിപ്പിച്ചത് ചൗബേയാണ്.
ഒരു ഫിസ്റ്റുലാസ്കോപ്പിലൂടെ ആനൽ ഫിസ്റ്റുലകളുടെ ശസ്ത്രക്രിയാ ചികിത്സയ്ക്കായി ഈ സാങ്കേതികവിദ്യ നടത്തുന്നു.
ഈ ആശയം വളരെ ചെറിയ വീണ്ടെടുക്കൽ കാലഘട്ടമുള്ളതിനാൽ ഡ്രസ്സിംഗുകൾ ആവശ്യമില്ലാത്തതിനാൽ നിയന്ത്രണം നഷ്ടപ്പെടാനുള്ള സാധ്യതകളില്ലാത്തതിനാൽ (മലവിസർജ്ജനം അജിതേന്ദ്രിയത്വം) ഗുദ ഫിസ്റ്റുലകൾക്കുള്ള ഒരു സുപ്രധാന ശസ്ത്രക്രിയാ ചികിത്സയായിരുന്നു.